Αριθ. C 2/18 Επίσημη Εφημερίδα των Ευρωπαϊκών Κοινοτήτων 5. 1. 90 
II 
(Προπαραακεναατικές πράξεις) 
ΕΠΙΤΡΟΠΗ 
Πρόταση κανονισμού (ΕΟΚ) του Συμβουλίου για την καθιέρωση ειδικού καθεστώτος ενισχύσεως 
στους μικρούς παραγωγούς βάμβακος 
COM(89) 611 τελικό 
(Υποόλτ^είσα από την Επιτροπή στις 13 Δεκεμβρίου 1989) 
(90/C 2/08) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, 
τον κανονισμό (ΕΟΚ) αριθ. 1964/87 του Συμβουλίου της 2ας 
Ιουλίου 1987 περί προσαρμογής του καθεστώτος που καθιε­
ρώθηκε από το πρωτόκολλο αριθ. 4 όσον αφορά το βαμ­
βάκι ('), και ιδίως το άρθρο 3 παράγραφος 2, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι το καθεστώς της ενισχύσεως που καθιερώθηκε για το 
βαμβάκι από το πρωτόκολλο αριθ. 4, όπως προσαρμόστηκε 
από τον κανονισμό (ΕΟΚ) αριθ. 1964/87, προβλέπει ότι το 
ποσό της ενισχύσεως για το βαμβάκι μειώνεται όταν η 
παραγωγή υπερβαίνει τη μέγιστη εγγυημένη ποσότητα που 
καθορίζεται για τη συγκεκριμένη περίοδο' ότι αυτό το 
καθεστώς μειώσεως της ενισχύσεως οδήγησε, κατά τις 
προηγούμενες περιόδους, σε μείωση των εισοδημάτων των 
γεωργών και ιδίως εκείνων που καλλιεργούν βαμβάκι σε 
περιορισμένη έκταση' ότι για να αμβλυνθούν τα αποτελέ­
σματα αυτής της μειώσεως γι" αυτήν την τελευταία κατη­
γορία παραγωγών, πρέπει να στηριχθεί το εισόδημα τους με 
τη χορήγηση κατ' αποκοπή ενισχύσεως ανά εκτάριο' 
ότι πρέπει να καθοριστεί το ποσό της ενισχύσεως για τους 
μικρούς παραγωγούς βάμβακος σε επίπεδο που θα επιτρέπει 
να αντισταθμιστεί το συμπληρωματικό κόστος της συλ­
λογής με το χέρι' 
ότι οι δαπάνες σχετικά με το καθεστώς ενισχύσεως για τους 
μικρούς παραγωγούς δεν πρέπει να υπερβούν ένα καθορι­
σμένο ανώτατο όριο' ότι, γι' αυτό, πρέπει να καθοριστεί η 
μέγιστη εγγυημένη έκταση η υπέρβαση της οποίας συνεπά­
γεται μείωση της ενισχύσεως' ότι αυτή η μέγιστη εγγυημένη 
(') ΕΕ αριθ. L 184 της 3. 7. 1987, σ. 14. έκταση ισούται με το μέσο όρο των εκτάσεων που καλλιερ­
γήθηκαν από τους μικρούς παραγωγούς κατά τη διάρκεια 
των ετών 1987 και 1988· 
ότι, μεριμνώντας για καλή διαχείριση, πρέπει να προ­
βλεφθεί ο ορισμός του μικρού παραγωγού' 
ότι, για να διευκολυνθεί η εφαρμογή των προβλεπομένων 
διατάξεων, πρέπει να προβλεφθεί η διαδικασία που θα 
καθορίζει στενή συνεργασία μεταξύ των κρατών μελών και 
της Επιτροπής στα πλαίσια μιας επιτροπής διαχειρίσεως" 
ότι, σύμφωνα με το άρθρο 3 παράγραφος 2 του κανονισμού 
(ΕΟΚ) αριθ. 1964/87, το Συμβούλιο αποφασίζει για ενδεχό­
μενη προσαρμογή του καθεστώτος της ενισχύσεως που 
καθιερώθηκε από το πρωτόκολλο αριθ. 4 πριν από την 
περίοδο 1992/93' ότι, αναμένοντας την απόφαση αυτή, 
ενδείκνυται να περιοριστεί η διάρκεια του καθεστώτος της 
ενισχύσεως που καθιερώθηκε από τον παρόντα κανονισμό 
για την περίοδο 1991/92, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρ&ρο 1 
Καθιερώνεται καθεστώς κατ' αποκοπή ενισχύσεως στους 
μικρούς παραγωγούς βάμβακος σύμφωνα με τον παρόντα 
κανονισμό. 
Άρΰρο 2 
Το καθεστώς της ενισχύσεως υπέρ των μικρών παραγωγών 
εφαρμόζεται για τις περιόδους 1989/90, 1990/91 και 
1991/92. 
Άρΰρο 3 
1. Η άμεση ενίσχυση καθορίζεται για εκάστη των τριών 
περιόδων σε 250 Ecu ανά εκτάριο σπαρθείσης και συγκομι-
σθείσης εκτάσεως. Εντούτοις, στην περίπτωση κατά την 
οποία οι εκτάσεις που καλλιεργούνται με βαμβάκι από τους 
μικρούς παραγωγούς που αναφέρονται στο άρθρο 4 υπερ­
βαίνουν μια μέγιστη εγγυημένη κοινοτική έκταση, το ποσό 
της ενισχύσεως μειώνεται για την εν λόγω περίοδο συναρ­
τήσει της διαπιστουμένης υπερβάσεως. 
5. 1. 90 Επίσημη Εφημερίδα των Ευρωπαϊκών Κοινοτήτων Αριθ. C 2/19 
2. Η μέγιστη εγγυημένη κοινοτική έκταση που αναφέ­
ρεται στην παράγραφο 1 καθορίζεται, για τις εν λόγω τρεις 
περιόδους, από το Συμβούλιο που αποφασίζει με ειδική 
πλειοψηφία μετά από πρόταση της Επιτροπής. 
Άρ#ρο 4 
Κατά την έννοια του παρόντος κανονισμού, νοείται ως 
μικρός παραγωγός, ο παραγωγός βάμβακος που καλλιέρ­
γησε με την καλλιέργεια αυτή, κατά τη διάρκεια των ετών 
1989, 1990 και 1991 έκταση που δεν είναι μεγαλύτερη από 
1,5 εκτάριο και ο οποίος κατέθεσε δήλωση των σπαρθεισών 
εκτάσεων και αίτηση ενισχύσεως πριν από ημερομηνία που 
θα καθοριστεί. 
Άρΰρο 5 
1. Τα κράτη μέλη δύνανται να μη χορηγήσουν την ενί­
σχυση για ποσά μικρότερα από ένα ελάχιστο που καθορί­
ζουν. 
2. Το ποσό της ενισχύσεως μετατρέπεται σε εθνικό 
νόμισμα μέσω της γεωργικής ισοτιμίας που ισχύει την 
πρώτη ημέρα της περιόδου εμπορίας για την οποία οφεί­
λεται το ποσό αυτό. 
Λρφρο 6 
Η άμεση ενίσχυση που καθιερώνεται από τον παρόντα 
κανονισμό θεωρείται ως μέτρο παρεμβάσεως που προορί­
ζεται για τη ρύθμιση των γεωργικών αγορών, κατά την 
έννοια του άρθρου 3 παράγραφος 3 του κανονισμού (ΕΟΚ) 
αριθ. 729/70 του Συμβουλίου της 21ης Απριλίου 1970 σχε­
τικά με τη χρηματοδότηση της κοινής γεωργικής πολι­
τικής ('), όπως τροποποιήθηκε τελευταία από τον κανο­
νισμό (ΕΟΚ) αριθ. 2048/88 (2). Άρ$ρο 7 
1. Οι λεπτομέρειες εφαρμογής του παρόντος κανονισμού 
θεσπίζονται από την Επιτροπή με τη διαδικασία που προ­
βλέπεται στο άρθρο 12 του κανονισμού (ΕΟΚ) αριθ. 
1308/70 του Συμβουλίου της 29ης Ιουνίου 1970 περί κοινής 
οργανώσεως της αγοράς στον τομέα του λίνου και της κάν­
ναβης (3). 
2. Σύμφωνα με τη διαδικασία αυτή, η Επιτροπή διαπι­
στώνει οποιαδήποτε υπέρβαση της μέγιστης εγγυημένης 
εκτάσεως και καθορίζει την ανάλογη μείωση του ποσού της 
ενισχύσεως. 
Άρΰρο8 
Τα κράτη μέλη και η Επιτροπή ανακοινώνουν αμοιβαία τα 
αναγκαία στοιχεία για την εφαρμογή του παρόντος κανονι­
σμού. Τα στοιχεία αυτά καθορίζονται με τη διαδικασία που 
προβλέπεται στο άρθρο 12 του κανονισμού (ΕΟΚ) αριθ. 
1308/70. Οι λεπτομέρειες ανακοινώσεως και η διάδοση των 
στοιχείων αυτών θεσπίζονται με την ίδια διαδικασία. 
Άρΰρο 9 
Ο παρών κανονισμός αρχίζει να ισχύει την τρίτη ημέρα 
από τη δημοσίευση του στην Επίσημη Εφημερίδα των 
Ενρω&αϊκών Κοινοτήτων. 
Εφαρμόζεται από την 1η Σεπτεμβρίου 1989. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος. 
(') ΕΕ αριθ. L 94 της 28. 4. 1970, σ. 1. 
Ο ΕΕαριΘ. L 185 της 15. 7. 1988, σ. 1. Ο ΕΕ αριθ. L 146 της 4. 7. 1970, σ. 1.